ועדת המשנה לעניין בטיחות בעבודה בענף הבניין, כנסת 20, פרוטוקול מספר 4, 2018-04-30 11:00

עבד אל חכים חאג' יחיא: חברים, אנחנו רוצים להתחיל בישיבת ועדת המשנה במקום ישיבת הוועדה הרחבה בדיון מהיר שהגיש חבר הכנסת דב חנין.

עבד אל חכים חאג' יחיא: הנושא הוא הייבוא של 6,000 עובדי בניין ותשתיות סינים בלי לדאוג לבטיחות.

עבד אל חכים חאג' יחיא: יש כמה נקודות שאני רוצה להעלות כשאלות באוויר, לפני שאנחנו דנים, כך שנביא אותן בחשבון, ואני אעביר את רשות הדיבור לחבר הכנסת חנין.

עבד אל חכים חאג' יחיא: יש לנו שאלות למשרדי הממשלה לפני החלטת הממשלה.

עבד אל חכים חאג' יחיא: האם יש לנו היתרי בנייה כל-כך רבים שבגלל מחסור בידיים עובדות לא התחילו את הבנייה שלהם או שאין לנו משהו משמעותי בכמות של היתרי בנייה, כך שאולי אנחנו לא צריכים אותם?

עבד אל חכים חאג' יחיא: אולי יש לנו מספיק עובדים.

עבד אל חכים חאג' יחיא: האם הדבר הזה נבחן ונדבק לפני שאני מדבר על הבטיחות?

עבד אל חכים חאג' יחיא: יש לנו היתרי בנייה שעומדים ומחכים חודשים ושנים בגלל ידיים עובדות ואנחנו לא מתחילים את הבנייה?

עבד אל חכים חאג' יחיא: מה התפקיד של הסינים, האם יבואו כחברות או כעובדים בודדים?

עבד אל חכים חאג' יחיא: שמעתי באחד הדיונים באחת הוועדות ששר השיכון דיבר על חברות שיבואו או בקשר עם חברות ישראליות וילכו על תכנון וביצוע שכונות מלאות, שזה תכנון וביצוע, שזו שיטה כל-כך עלובה שאין לך מי שיפקח עליך מבחוץ.

עבד אל חכים חאג' יחיא: אתה מתכנן ואתה מבצע.

עבד אל חכים חאג' יחיא: הדוגמה של החניון ברמת החייל זו אחת הדוגמאות של תכנון וביצוע.

עבד אל חכים חאג' יחיא: האם חסרים לנו עובדים בתשתיות?

עבד אל חכים חאג' יחיא: הרכבת התחתית זו טכנולוגיה מסוימת ומכשור ולכן ייבאנו.

עבד אל חכים חאג' יחיא: האם גם בכבישים יש למשרד התחבורה רשימה של תכנון?

עבד אל חכים חאג' יחיא: יש לו מכרזים ואין לו קבלנים שיבצעו?

עבד אל חכים חאג' יחיא: האם מנהלי העבודה יהיו סינים?

עבד אל חכים חאג' יחיא: איך יתקשרו איתם?

עבד אל חכים חאג' יחיא: האם ישמעו בקולם של מנהלי העבודה שנמצאים פה או שהם יעשו מה שעולה ברוחם?

עבד אל חכים חאג' יחיא: אפילו אם הם יקבלו הדרכה, אנחנו לא יודעים האם יש שיפור, שינוי באמצעי הבטיחות.

עבד אל חכים חאג' יחיא: האם בארץ נראה את אמצעי הבטיחות והפיגומים עם הרשתות שיש בסין?

עבד אל חכים חאג' יחיא: האם נראה אותם פה או שהם יעבדו בדיוק כמו שעובדים בבניין בצורה רשלנית, בצורה שגובה חיים של אנשים ופוגעת בבריאותם?

עבד אל חכים חאג' יחיא: יש שאלות שנצטרך לענות עליהן.

עבד אל חכים חאג' יחיא: בהתחלה ניתן את רשות הדיבור להצגת הנושא.

עבד אל חכים חאג' יחיא: חבר הכנסת דב חנין, בבקשה.

דב חנין: תודה לך, אדוני היושב-ראש, תודה על קיום הדיון הזה.

דב חנין: אכן אני חושב שהנקודה החשובה בדיון הזה היא להבין שכאשר אנחנו מדברים על ענף הבניין היום, מרכיב חיוני ומרכזי שאי-אפשר להתעלם ממנו בשום החלטה, בשום נושא, זה המרכיב של הבטיחות של עובדי הבניין, או יותר נכון להגיד "אי-הבטיחות של עובדי הבניין", יותר נכון להגיד "המציאות שבה עובדי בניין נהרגים בכל חודש, נהרגים באתרי בנייה, במספרים בלתי נסבלים".

דב חנין: זה חייב להיות מרכיב מרכזי בהתייחסות שלנו, לכל החלטה שמתקבלת בנושא ענף הבניין.

דב חנין: השנה, אדוני היושב-ראש, כבר נהרגו עד היום 12 עובדים בענף הבניין, והמספרים גדלים.

דב חנין: המספרים האלה הם מספרים בלתי נסבלים ואנחנו נמצאים במצב חירום.

דב חנין: השאלה היא האם המדינה מבינה, האם הממשלה מבינה שאנחנו במצב חירום.

דב חנין: אי-אפשר להשלים עם מציאות שבה אנשים נהרגים כי הם הולכים לעבודה, כי הם עושים את העבודה שלהם.

דב חנין: אי-אפשר להשלים עם מצב שבו הסטנדרטים של הבטיחות הם כל-כך ירודים שבני אדם נהרגים כי הם מנסים לבנות בניינים.

דב חנין: אני רוצה, אדוני היושב-ראש, לומר לך, לפני שאנחנו מתחילים את הדיון, שבנושא הזה הייתה גם פנייה של הקבוצה נגד תאונות עבודה בענף הבנייה ליועץ המשפטי לממשלה.

דב חנין: עו"ד הדס תגרי, שזו הזדמנות שוב להביע הערכה גדולה לעבודה המסורה שלה לאורך השנתיים האחרונות בתחום הזה, פנתה ליועץ המשפטי לממשלה ועדיין לא קיבלה תשובה מקיפה על השאלות שהיא מעלה בפנייה שלה.

דב חנין: אני רק אומר לך, אדוני היושב-ראש, שמרכזה של הפנייה היא האמירה שבמצב הקיים יש אי-סבירות בסיסית בכל המהלך של ההחלטה הממשלתית לייבא עובדים חדשים לענף הבנייה בישראל.

דב חנין: כמו שאמרתי, עו"ד תגרי נמצאת איתנו כאן, אבל עד כמה שאני יודע עדיין לא התקבלה תשובה מקיפה ורצינית של היועץ המשפטי לממשלה לפנייה הזאת.

דב חנין: ואני מאוד הייתי רוצה שהוועדה הזאת תדרוש התייחסות של היועץ המשפטי לממשלה או של המשנה ליועץ המשפטי לממשלה.

עבד אל חכים חאג' יחיא: הפנייה לא הגיעה לוועדה.

דב חנין: אנחנו נעביר את העתק של הפנייה גם לוועדה.

דב חנין: גם אם לצורך העניין הזה נצטרך דיון נוסף, אני מציע שנזמין לדיון הנוסף הזה את היועץ המשפטי ואת נציגיו, כדי לקבל התייחסות שלהם גם כאן בכנסת.

דב חנין: הבוקר, לפני הדיון הזה, קיבלנו את ההתייחסות של משרד הבינוי והשיכון, ואני מבין מההתייחסות הזאת שמשרד הבינוי והשיכון אומר לנו שאנחנו עומדים להתקשר עם הסינים לגבי אותם 6,000 עובדים נוספים, ויש לנו לאן לשאוף, זאת אומרת, אנחנו יכולים כולנו לשאוף לסטנדרטים של הבטיחות שנהוגים בסין.

דב חנין: אני חייב לומר לכם שאני בכלל לא בטוח שאני חותם על השורה הזאת.

דב חנין: נדמה לי שבתחום הבטיחות לא סין היא המקום שאנחנו צריכים לשאוף אליו.

דב חנין: אבל יש משהו מאוד מאוד עצוב באמירה של משרד הבינוי והשיכון שסין זהו המקום שאליו צריך לשאוף מבחינת סטנדרטים של בטיחות בענף הבנייה.

דב חנין: יש כאן כמה שאלות שעומדות על הפרק בדיון הזה.

דב חנין: נקודה ראשונה היא כמובן הבטחת הזכויות והביטחון של העובדים הזרים שאותם מביאים לארץ באופן קונקרטי.

דב חנין: כאן היו החלטות ממשלה, אדוני היושב-ראש.

דב חנין: דובר בזמנו על הקמת צוות בין-משרדי של משרד העבודה, משרד השיכון, רשות ההגירה והאוכלוסין, עם מתווה ספציפי של ביקורי פיקוח וקו חם לזכויות.

דב חנין: איפה עומד הדבר הזה?

דב חנין: קרה משהו באמת?

דב חנין: לא קרה?

דב חנין: מה נעשה כדי לבצע את ההחלטות האלה?

דב חנין: אני מתרשם שנעשה מעט מאוד.

דב חנין: אני מתרשם שהדבר הזה נשאר בטקסט כתוב ולא תורגם בכלל למציאות.

דב חנין: מעבר לשאלה של הבטחת הבטיחות והזכויות של העובדים הזרים, שאותם מייבאים עכשיו, עומדת השאלה מה קורה בכלל בענף הזה.

דב חנין: מה קורה ואיך מתייחסים לעובדים שעובדים היום בענף הזה.

דב חנין: גם אם משרד הבינוי והשיכון צודק, והסינים עתידים לייבא לכאן סטנדרטים יותר מתקדמים של בטיחות – כך טוען משרד הבינוי והשיכון – מאשר מה שקיים היום בישראל, אז אני שואל: מה קורה עם אלה שעובדים היום בענף הבניין ולמה בהם לא מטפלים?

דב חנין: וכאן, אדוני היושב-ראש, אני חייב לומר לך שהמציאות היא פשוט מקוממת.

דב חנין: דיברנו הרבה בוועדה הזאת וגם בוועדה הרחבה יותר על מספר מפקחי הבטיחות לאתרי בנייה.

דב חנין: אני יודע שהוסכם על חוזים אישיים למפקחי בטיחות ויש תקנים, אבל בפועל לא יצאו מכרזים חדשים.

דב חנין: לא יצאו מכרזים חדשים למפקחים, אז מה קורה?

עבד אל חכים חאג' יחיא: יש העברה מענפים אחרים, וזה משהו למראית עין, זה לא פתרון יישומי לנושא.

דב חנין: לא פתרון יישומי.

דב חנין: לא ברור לי כמה מפקחי בטיחות יש עכשיו, כמה נוספו, כמה מכרזים חדשים יצאו.

דב חנין: נוסף תחום העיצומים הכספיים, שאני מברך עליו.

דב חנין: אדוני היושב-ראש, עיצומים כספיים זה מנגנון שהכנסתי אותו קודם כול בחקיקה סביבתית וזה מנגנון שעובד, אבל לא בטוח שבתחום הזה הוא כל-כך עובד.

דב חנין: בינתיים אני רואה יותר דיבורים מאשר מעשים.

דב חנין: גם הפיקוח – המפקחים שעובדים בתחום העיצומים הכספיים, השאלה היא האם זה בא על חשבון הפיקוח והמפקחים שעובדים בתחומים האחרים או שאנחנו מתגברים את יכולות האכיפה באמצעות כלי נוסף של עיצומים כספיים לא במקום הכלים הקיימים.

דב חנין: אני מאוד מאוד מוטרד ממצבן של החקירות הפליליות בעקבות תאונות קשות וקטלניות והגשת כתבי אישום.

דב חנין: גם כאן אנחנו צריכים לקבל תשובות מהמשטרה איפה עומדים הדברים.

עבד אל חכים חאג' יחיא: הכריזו שמקימים את היחידה - -

דב חנין: אני מברך על ההכרזה.

עבד אל חכים חאג' יחיא: - - לא קיבלנו לוחות-זמנים מתי זה יתחיל לעבוד ולפעול כמו שצריך.

עבד אל חכים חאג' יחיא: אנחנו מחכים לשמוע גם מהמשטרה.

עבד אל חכים חאג' יחיא: הם כבר הכריזו שהוקם.

דב חנין: אדוני הישוב-ראש, אתה צודק, אני מברך על ההכרזה, אבל ההכרזה לא משנה מציאות.

דב חנין: אם בעקבות ההכרזה אין לוחות-זמנים, אין פעולה אמיתית שנעשית, אז הכריזו.

דב חנין: היחידה הזאת עדיין קיימת והחקירות הפליליות עדיין מדשדשות.

דב חנין: נקודה נוספת, רשם הקבלנים – גם כאן התמונה לא ברורה.

דב חנין: רשם הקבלנים טוען לפעמים שאין לו סמכות, לפעמים הוא אומר שהוא מתכוון לפעול בצורה נחרצת.

דב חנין: אם אין לו סמכות, בואו נייצר את הסמכות הזאת לרשם הקבלנים.

דב חנין: אנחנו פה בכנסת נייצר את הסמכות לרשם הקבלנים לעשות מה שניתן לעשות כדי להיאבק בתאונות.

דב חנין: ואם יש לו סמכות, השאלה למה לא נעשים דברים.

דב חנין: למה לא ננקטת פעולה נחרצת מול חברות קבלניות שמתרשלות בשמירה על בטיחות העובדים?

דב חנין: אדוני היושב-ראש, יש שאלות נוספות, אבל יש כאן מסביב לשולחן הזה גורמים שעוסקים במאבק הזה, ואני מניח שהם ישאלו את השאלות האלה.

דב חנין: בשורה התחתונה אני חושב שהוועדה זאת צריכה להביע את התנגדותה למהלך של הרחבת הענף בצורה כל-כך דרמטית, כאשר מצב החירום של תאונות העבודה בענף הבנייה נמצא בצורה כל-כך נוראה כפי שהוא נמצא היום.

דב חנין: תודה.

עבד אל חכים חאג' יחיא: תודה רבה.

עבד אל חכים חאג' יחיא: ממשרד השיכון ביקשו להראות לנו מצגת.

עבד אל חכים חאג' יחיא: יש לך שלוש דקות, כולל המצגת וההסברים על המצגת, כי הזמן שלנו דחוס.

עבד אל חכים חאג' יחיא: רצינו לשמוע, כי אתם הגורם מאחורי הייבוא הזה.

עבד אל חכים חאג' יחיא: בואו נשמע.

נתנאל לפידות: בוקר טוב ותודה רבה על הזמן שניתן לנו.

נתנאל לפידות: לפני שאני אכנס למצגת אני רוצה להסביר על המהלך.

נתנאל לפידות: היושב-ראש, שאלת על ההבדלים בין החברות לבין הייבוא.

נתנאל לפידות: הממשלה פעולת בשני מסלולים: מסלול אחד זה מסלול של הכנסה של חברות זרות לעבודה בישראל, ולצורך זה היא אישרה לכל חברה להביא עד 1,000 עובדים, בסך הכול 6,000.

עבד אל חכים חאג' יחיא: זה ה-6,000 עצמם או בנוסף ל-6,000?

נתנאל לפידות: זה בנפרד.

נתנאל לפידות: זה פעמיים 6,000.

עבד אל חכים חאג' יחיא: זה ממש מזעזע.

מיכל רוזין: הם משאירים פה את ה-10,000?

קריאות: - - -

נתנאל לפידות: אם אפשר רגע, אני אסיים את דבריי.

עבד אל חכים חאג' יחיא: חברים, ניתן לו לנצל את שלוש הדקות שלו, כך שנבין למה הם מתכוונים, ולפי זה גם נדבר איתם.

נתנאל לפידות: יש מסלול להכנסת שש חברות זרות, שכל אחת קיבלה רישיון להביא עד 1,000 עובדים, בסך-הכול 6,000.

נתנאל לפידות: זה מסלול אחד.

נתנאל לפידות: המסלול השני - - -

מוסי רז: כמה כסף הן מקבלות על זה?

נתנאל לפידות: שום דבר.

נתנאל לפידות: אפס.

מוסי רז: החברות עושות את זה בהתנדבות?

נתנאל לפידות: לא.

נתנאל לפידות: הן עושות עסקאות כמו כל יזם וקבלן בישראל.

נתנאל לפידות: חברה עסקית.

עבד אל חכים חאג' יחיא: החברות האלה קשורות לחברות ישראליות או שהן באות עם הקבלן הראשון?

נתנאל לפידות: חלקן פועלות כיזמיות, חלקן כקבלני ביצוע, במספרים שקיבלנו הן לוקחות בין 5% ל-15% מתחת למחיר השוק היום, דבר שתורם להפחתת מחירי הבנייה.

אמנון שינדלר: איך הם לוקחים פחות?

אמנון שינדלר: עובד סיני מקבל פי שלושה מעובד ישראלי, אז איך הם לוקחים פחות?

עבד אל חכים חאג' יחיא: אמנון, תן לו לסיים, כי יש לנו מה להגיב על הנושא הזה.

אמנון שינדלר: זה סיפורים.

נתנאל לפידות: המסלול השני זה המסלול בהתאם להחלטות הממשלה לעשות הסכמים בילטרליים.

נתנאל לפידות: עשינו הסכמים עם בולגריה, רומניה, מולדובה, אוקראינה וסין.

נתנאל לפידות: עד היום הבאנו, אני מדבר מ-2012, סדר גודל של כ-6,000 עובדים מכל המדינות יחד, וזה לא כולל את סין.

נתנאל לפידות: עם סין חתמנו על הסכם של 6,000 בשלב הראשון.

עבד אל חכים חאג' יחיא: כמה יש לנו היום?

נתנאל לפידות: עד היום נחתו מתוקף ההסכם - - -

עבד אל חכים חאג' יחיא: לא מה-6,000.

עבד אל חכים חאג' יחיא: לפני ה-6,000, כמה סינים יש לנו היום בארץ?

נתנאל לפידות: 3,500, כולם אמורים לצאת בסוף יוני.

נתנאל לפידות: הרישיון שלהם פג, הם יוצאים.

נתנאל לפידות: מתוך ה-6,000 כבר נחתנו 2,000 בישראל.

נתנאל לפידות: יש נחיתות מדי שבוע, מגיעים עוד עובדים.

נתנאל לפידות: לפי התוכנית שלנו עד סוף יוני כל ה-6,000 החדשים אמורים להיכנס, וה-3,500 צפויים לצאת.

נתנאל לפידות: זה הנתונים הקיימים.

נתנאל לפידות: עכשיו אני אכנס למה שאנחנו עושים.

נתנאל לפידות: אני מדבר עכשיו רק על ההסכם עם ממשלת סין.

נתנאל לפידות: אני הולך לדבר עכשיו על שני השלבים האלה של מיון וסינון עובדים ועל האוריינטציה.

נתנאל לפידות: חברת הכנסת רוזין זוכרת, הייתה דרישה משמעותית מאוד לגבי שמירה על זכויות עובדים.

נתנאל לפידות: בגלל נושא הבטיחות הרחבנו.

מיכל רוזין: מיכל דרשה, לא מיכל זוכרת.

נתנאל לפידות: נכון, והממשלה ביצעה את דרישת הכנסת ודרישת יושב-ראש הוועדה.

נתנאל לפידות: כל הליך גיוס העובדים מתבצע בשקיפות, מתבצע תוך הבטחת זכויות העובדים.

מיכל רוזין: היה נציג מהכנסת הפעם?

נתנאל לפידות: לא.

עבד אל חכים חאג' יחיא: ולא יהיה.

מיכל רוזין: למה?

מיכל רוזין: הייתי במולדובה.

עבד אל חכים חאג' יחיא: עם הסינים לא יהיה.

נתנאל לפידות: אני חושב שחברת הכנסת דווקא יכולה להיות מליצת יושר על פעילות הממשלה בנושא.

מיכל רוזין: על מולדובה, לא על סין.

עבד אל חכים חאג' יחיא: תני לו, כי הזמן שלו אוזל.

נתנאל לפידות: הזמן שלי מתקצר.

עבד אל חכים חאג' יחיא: נצטרך להאריך לו.

נתנאל לפידות: הפעילות שלנו מתבצעת במשותף עם התאחדות הקבלנים, במשותף עם משרד העבודה, עם מינהל הבטיחות, ביחד עם המוסד לבטיחות וגיהות, כמובן מטה הדיור ורשות האוכלוסין וההגירה – כולם התגייסו ביחד כדי לבצע את הפעילות.

נתנאל לפידות: אנחנו מבצעים מבחנים מקצועיים בפיקוח ישראלי.

נתנאל לפידות: הם מבוצעים על-ידי הממשלה הסינית, כי הם דרשו לשמור על סוברניות סינית בנושא, אבל הפיקוח וההנחיה ישראליים לחלוטין.

נתנאל לפידות: קבענו את הקריטריונים, קבענו את שיטת המבחן ומה קריטריון המעבר.

נתנאל לפידות: הדרישה שלנו בדברים האלה הייתה: דבר אחד, שתהייה אוריינטציה, שיהיה הסבר מה הולך להיות בישראל.

נתנאל לפידות: דבר שני, הם יעברו קורס בטיחות בטרם הגעתם לישראל.

עבד אל חכים חאג' יחיא: כל עובד שמגיע מה-6,000?

נתנאל לפידות: כל עובד שמגיע.

נתנאל לפידות: דבר שלישי זה קורס זכויות עובדים.

נתנאל לפידות: לפני הגעתם לישראל - - -

דב חנין: האם אתם תעשו את האוריינטציה ואת קורס הבטיחות הזה גם לעובדים בישראל או רק למי שמגיע מסין?

נתנאל לפידות: אנחנו אחראים על העובדים הזרים, וזו אחריותנו.

עבד אל חכים חאג' יחיא: אנחנו יודעים שגם זה לא ייושם, אבל בואו נתקדם.

נתנאל לפידות: זה יושם ב-100%.

קריאה: אין להם תקציב לעשות קורסים לישראלים, רק לעובדים זרים.

נתנאל לפידות: הדבר הזה יושם לחלוטין.

נתנאל לפידות: העובדים נכנסים לקורס של שלושה ימים בתנאי פנימייה, שמונה שעות ביום בלבד, כשיומיים וחצי מוקדשים לבטיחות.

נתנאל לפידות: נמצא פה סמנכ"ל המוסד לבטיחות וגיהות, הם כתבו את הסילבוס, הם העבירו את ההדרכה לסינים, והסינים מעבירים את ההדרכה לפועלים בפיקוח של נציגה שלנו שיושבת בסין.

נתנאל לפידות: כל עובד עובר קורס בטיחות וחצי יום של זכויות עובדים, זאת אומרת, מה הזכויות הפנסיוניות שלו, שעות עבודה ומנוחה.

נתנאל לפידות: מה שאתם רואים זה דוגמאות ל"זכותון", איך הוא נראה.

נתנאל לפידות: ככה נראה קורס הדרכה גם עיוני וגם מעשי.

נתנאל לפידות: הדבר האחרון שאני רוצה להגיד.

נתנאל לפידות: מ-2012 היה גידול של 100% בכמות העובדים הזרים בישראל ולצערי גידול של 12% במספר ההורגים בתאונות עבודה.

נתנאל לפידות: לקשור בין שני המספרים ולהגיד שבגלל כמות העובדים שנכנסת יש גידול בתאונות עבודה, זו אמירה לא נכונה.

עבד אל חכים חאג' יחיא: אף אחד לא העלה את זה.

הדס תגרי: יש גידול כי יש הפקרות.

עבד אל חכים חאג' יחיא: אנחנו אומרים שבענף הבנייה, בלי להיכנס לנושא אם זה סינים או אחרים, יש רשלנות, ואני אומר מילה קשה, פושעת.

עבד אל חכים חאג' יחיא: זה המצב היום.

נתנאל לפידות: זה נכון, אבל זה לא קשור לעובדים הזרים.

עבד אל חכים חאג' יחיא: יש עוד שאלה שהעליתי בפתיח שלי ולא קיבלתי עליה תשובה.

נתנאל לפידות: בבקשה, אני אשמח לענות.

עבד אל חכים חאג' יחיא: אם אתה לא יכול לתת תשובה אחת, תן לנו את התשובה בכתב לוועדה.

מיכל רוזין: סליחה.

מיכל רוזין: חסר בגרף מה שיעור העובדים הזרים שנהרגים בתאונות מכלל העובדים.

מיכל רוזין: אולי תגידי לנו, הדס.

הדס תגרי: אני לא יודעת להגיד לכם.

הדס תגרי: אני יכולה להגיד שיש כ-3,000 עובדים סינים, ארבעה נהרגו בשנה שעברה.

עבד אל חכים חאג' יחיא: תנו לי לשאול את השאלה, כדי לקבל תשובה.

עבד אל חכים חאג' יחיא: הדס, יגיע תורך.

הדס תגרי: היא שאלה.

עבד אל חכים חאג' יחיא: בסדר, יגיע תורך.

עבד אל חכים חאג' יחיא: תני לנו להתקדם.

עבד אל חכים חאג' יחיא: לא ענית על השאלה כמה היתרי בנייה, כמה יחידות דיור מחכות חודשים כי חסר לנו ידיים עובדות.

עבד אל חכים חאג' יחיא: אני רוצה לקבל את זה בכתב.

נתנאל לפידות: אני אענה כבר עכשיו וגם בכתב אני יכול לתת.

נתנאל לפידות: במסגרת יישום ההסכם עם סין הייתה דרישה של הסינים לקבל בדיוק מה שאתה מבקש.

נתנאל לפידות: אנחנו רוצים לדעת בדיוק איפה הם עובדים.

נתנאל לפידות: לכן כל מי שמגיש בקשה לקבלת עובדים צריך להגיד לנו איפה העובד הולך לעבוד, ולכן יש לנו רשימה מסודרת מאוד, שהיא גם נמצאת ברשות ההגירה, גם במשרד העבודה.

עבד אל חכים חאג' יחיא: לא שמעתי כמה היתרי בנייה מחכים מספר חודשים או שנים כי אין לנו ידיים עובדות.

נתנאל לפידות: אני אגיע לזה, עוד משפט.

נתנאל לפידות: הרשימה הזאת גם מפורסמת באתר משרד הבינוי והשיכון.

נתנאל לפידות: אנחנו בשקיפות מלאה, אתה יכול להיכנס ולראות את כל הרשימה בצורה מסודרת.

נתנאל לפידות: יש כיום כ-500 אתרי בנייה, שהוגשו בקשות להעסיק בהם עובדים.

עבד אל חכים חאג' יחיא: זה לא תשובה לשאלה שלי.

עבד אל חכים חאג' יחיא: השאלה שלי שלא התחילו את הבנייה כי חסרים עובדים.

עבד אל חכים חאג' יחיא: זו הייתה השאלה שלי.

עבד אל חכים חאג' יחיא: לא קיבלתי תשובה.

עבד אל חכים חאג' יחיא: אני מקווה שאני אקבל תשובה לוועדה.

נתנאל לפידות: אני אשתדל.

נתנאל לפידות: זה נתון שלא אספנו.

עבד אל חכים חאג' יחיא: זו תשובה לשאלה אחרת.

נתנאל לפידות: זה נתון שלא אספנו.

מיכל רוזין: חבר הכנסת רז שאל שאלה חשובה.

עבד אל חכים חאג' יחיא: לא שמענו אותו.

מוסי רז: איפה מותר להם לעבוד ואיפה אסור להם לעבוד?

נתנאל לפידות: מותר להם לעבוד בכל שטחי מדינת ישראל.

נתנאל לפידות: כאשר הקבלנים מגישים בקשה אלינו, אנחנו מתרגמים את זה לקואורדינטות בינלאומיות.

נתנאל לפידות: זה משהו טכני לחלוטין.

נתנאל לפידות: מעבירים את זה לסין, ל"מופקום", זה משרד הסחר הסיני.

נתנאל לפידות: הם עושים הליך ביורוקרטי שלהם ומאשרים.

נתנאל לפידות: כדי להפיס את דעתך לא אושר לנו השבוע פרויקט בתל אביב.

עבד אל חכים חאג' יחיא: אם הבנתי נכון את המשפט שלך, הסינים לא מאשרים לעובדים שלהם להגיע לשטחים הכבושים.

מוסי רז: הוא אומר שהם לא אישרו גם בתל אביב.

הדס תגרי: כי שם אין פיקוח בכלל, מסיבות טובות, לא רק פוליטיות.

עבד אל חכים חאג' יחיא: ברור ששם אין פיקוח ואפילו לא מכניסים לסטטיסטיקה את מספר האנשים שנהרגים ונפצעים שם.

עבד אל חכים חאג' יחיא: נרשמו פה אנשים שביקשו רשות דיבור.

עבד אל חכים חאג' יחיא: מי שלא נרשם ורוצה, שיבוא.

עבד אל חכים חאג' יחיא: נתחיל עם חברי הכנסת.

מיכל רוזין: נקשיב קצת.

מוסי רז: גם אני אקשיב קצת.

מיכל רוזין: נקשיב ואז נדבר.

עבד אל חכים חאג' יחיא: אתם רוצים להקשיב.

עבד אל חכים חאג' יחיא: אני מבקש, אמנון, בשתי דקות.

עבד אל חכים חאג' יחיא: יש ארגון ארצי של מנהלי עבודה.

עבד אל חכים חאג' יחיא: הוא יציג את עצמו.

עבד אל חכים חאג' יחיא: יש לנו מצב שבמחצית מאתרי הבנייה, וזה גם מופנה למשרד השיכון ולמשרד העבודה – כמעט במחצית מאתרי הבנייה עובדים לא לפי החוק, כי חסרים לנו מנהלי עבודה פעילים.

עבד אל חכים חאג' יחיא: תגיד מה המספר שלהם.

עבד אל חכים חאג' יחיא: אם אתה מנהל עבודה ויש לך סינים, האם אתה יכול לנהל אותם כמנהל עבודה?

עבד אל חכים חאג' יחיא: איך אתה מתקשר איתם?

עבד אל חכים חאג' יחיא: האם הם שומעים לך?

עבד אל חכים חאג' יחיא: אם הם לא שומעים לך, אתה יכול לזרוק אותם מהאתר?

עבד אל חכים חאג' יחיא: מה יקרה אם אתה מבקש את זה?

עבד אל חכים חאג' יחיא: בבקשה.

אמנון שינדלר: אני יושב-ראש ועד מנהלי העבודה הארצי של ההסתדרות החדשה.

אמנון שינדלר: שמעתי עכשיו את הנציגים של משרד השיכון שעושים הכשרה לסינים.

אמנון שינדלר: הם עושים יומיים וחצי הכשרות לסינים.

אמנון שינדלר: אנחנו דורשים הכשרות כאלה לישראלים, אומרים לנו: אין לנו תקציב.

אמנון שינדלר: איך זה שמדינת ישראל עושה הכשרות לעובדים סינים ולעובדים ישראלים אין תקציב?

אמנון שינדלר: הלוא אין שום הכשרה לעובדים שלנו היום.

אמנון שינדלר: אין שום הכשרה, שום דבר.

אמנון שינדלר: אישורי הגובה ניתנים בפקסים, לא מקבלים הכשרות.

אמנון שינדלר: לסינים כן ולנו לא?

אמנון שינדלר: דבר שני.

אמנון שינדלר: אני רוצה להתייחס לעובדים סינים.

אמנון שינדלר: הלוא הכוונה של ממשלת ישראל הייתה להביא עובדים סינים כדי להוזיל את מחירי הדירות.

אמנון שינדלר: איזה מחירים הוזלתם עד היום?

אמנון שינדלר: הלוא עובד סיני מקבל פי שלושה מעובד ישראלי, אז איך אתם בדיוק רוצים להוזיל את מחירי הדירות?

אמנון שינדלר: אני רוצה להבין איך.

אמנון שינדלר: תבדוק בשטח כמה עובד סיני מקבל.

אמנון שינדלר: עובד סיני לא מקבל פחות מ-1,000 שקל ליום נטו, כשעובד ישראלי לא מגיע גם למחצית מזה.

עבד אל חכים חאג' יחיא: לכמה מגיע הנטו?

אמנון שינדלר: ממה שאני שומע קרוב ל-1,000 שקל ביום.

עבד אל חכים חאג' יחיא: אתה מנהל עבודה.

עבד אל חכים חאג' יחיא: אני לא רוצה לסמוך על שמועות.

אמנון שינדלר: אני שומע מהשטח את הסכומים ואני נדהם.

אמנון שינדלר: אנחנו לא מרוויחים ככה.

אמנון שינדלר: תבינו דבר אחד, העובדים הסינים שמגיעים לאתרים בכל מקרה משתלטים על האתר.

אמנון שינדלר: הם קובעים את הטון שם, הם קובעים למנהל הפרויקט הכול, הם קובעים את כל החוקים באתר.

אמנון שינדלר: הישראלים למעשה לא נחשבים, גם בנושא בטיחות.

אמנון שינדלר: הם מאיימים על מנהלי העבודה, מאיימים על מנהלי הפרויקטים שאם לא יעשו מה שהם רוצים, הם ידאגו לזרוק אותם מהעבודה.

אמנון שינדלר: תבינו לאיזה מצב הגענו.

נתנאל לפידות: השאלה למה זה קורה.

אמנון שינדלר: למה זה קורה?

אמנון שינדלר: כי כולם תלויים בעובדים סינים, והיזם שמביא אותם מוכן לוותר על מנהל העבודה ועל מנהל הפרויקט – מנהל הפרויקט, אני אכנס לזה בנפרד – הוא מוכן לוותר עליהם, העיקר שהעובדים ימשיכו לעבוד, והם קובעים שם את החוקים.

אמנון שינדלר: זה דבר אחד.

אמנון שינדלר: דבר שני, בכלל אין שום הסמכה למנהלי פרויקטים.

עבד אל חכים חאג' יחיא: אמנון, אני לא רוצה להיכנס למנהלי פרויקטים ולנושאים אחרים, אני רוצה להתמקד בשאלה שלי.

עבד אל חכים חאג' יחיא: אתה מנהל עבודה, אתה אחראי על האתר, אתה גם אחראי פלילית אם קורה משהו.

עבד אל חכים חאג' יחיא: אני רוצה לדעת אם אתה יכול להפעיל את הסמכויות שלך באתר.

עבד אל חכים חאג' יחיא: אתה רואה מפגע בטיחותי, אתה צריך להפסיק עד שמתקנים אותו, אם לא, אתה אחראי.

עבד אל חכים חאג' יחיא: אתה יכול לתפקד איתם או שהם צריכים לבוא גם עם מנהל העבודה שלהם ונגיע למצב שיש אתר סגור, שישראלים יכולים להיכנס רק כדי לראות את הדירה שלהם בסיום הבנייה?

עבד אל חכים חאג' יחיא: אני רוצה לדעת בדיוק מה קורה שם.

אמנון שינדלר: אני שומע גם מהחברים מהשטח שקשה מאוד לתפקד עם עובדים סינים, כי אתה לא יכול לבוא ולדרוש מהם.

אמנון שינדלר: יש להם ראש צוות שם שקובע את שעות העבודה, הוא קובע הכול.

אמנון שינדלר: אתה מנסה קצת ללחוץ ואז הוא מאיים עליך שהוא ילך למנהל הפרויקט ויפטר אותך, יפטר את מנהל העבודה.

אמנון שינדלר: זו מין כנופיה שמגיעה לשם לשטח והם קובעים הכול.

עבד אל חכים חאג' יחיא: תודה רבה.

מיכל רוזין: אנחנו מנסים להבין על מה הדיון.

מיכל רוזין: אם הדיון זה להביא עובדים זרים כן או לא, זה דיון אחד.

מיכל רוזין: אם הדיון זה הבטיחות - - -

עבד אל חכים חאג' יחיא: זה הבטיחות.

עבד אל חכים חאג' יחיא: מביאים אותם בלי לשנות את הסדרי הבטיחות.

עבד אל חכים חאג' יחיא: בינתיים שמענו שלסינים נדאג יותר מאשר לישראלים, כי ניתנו להם הדרכות.

נתנאל לפידות: במסגרת מה שאנחנו עושים - - -

מיכל רוזין: בואו נתמקד בעניין של הפיקוח על אתרי הבנייה ואיך אנחנו בודקים את האכיפה.

מיכל רוזין: צריך לדבר על הנושאים האלה.

מיכל רוזין: אם לא היו סוגרים את הוועדה של עובדים זרים, היינו מדברים על זה בכל שבוע, אבל זה נושא אחר.

עבד אל חכים חאג' יחיא: תנו לתת תשובה, כי אנחנו רוצים להתקדם.

עבד אל חכים חאג' יחיא: יש לנו רק 25 דקות כדי לסיים.

נתנאל לפידות: אני רוצה להתייחס רק לנושא האחרון.

נתנאל לפידות: מתוך כ-2,000 עובדים שנחתו בישראל עד היום ועברו את קורס הבטיחות שלנו יש לנו ארבעה עובדים שיום אחד הופיעו בנתב"ג וטסו הביתה.

נתנאל לפידות: כשניסינו להבין למה זה קרה, הם אמרו שתנאי הבטיחות באתר שלהם לא טובים, הם התלוננו אצל מנהל העבודה והוא לא הסכים לסדר.

נתנאל לפידות: הם התלוננו על תקלות בטיחות בהתאם להנחיות שנתנו להם מלכתחילה ולכן הם עזבו את ישראל.

נתנאל לפידות: קמו ועזבו.

נתנאל לפידות: הם אמרו: אנחנו לא מוכנים לעבוד בתנאים האלה.

עבד אל חכים חאג' יחיא: ראינו גם עובדים סינים שהם לא מוכשרים לכך ועלו על מנוף, אבל לא ענית על הנקודה.

עבד אל חכים חאג' יחיא: אמרת דוגמה אחרת.

עבד אל חכים חאג' יחיא: כנראה שלא טוב להם, אולי התגעגעו למשפחה ולא רצו להמשיך לעבוד פה.

עבד אל חכים חאג' יחיא: אני אתן להדס ואחר-כך לחברי הכנסת.

הדס תגרי: יושב כאן – סליחה שאני לא מכיר אותך – ממלא תפקיד בכיר במשרד השיכון ומדבר כאילו הוא משרד השיכון של הסינים.

הדס תגרי: אתה משרד השיכון של מדינת ישראל, אתה אחראי על כל אתרי הבנייה במדינת ישראל, לא רק על ה-6,000 או על ה-10,000 או לא יודעת בדיוק, הלכתי לאיבוד בחשבונות שאתה עושה.

הדס תגרי: קודם כול, מה קורה להם אחרי שהם מגיעים לפה?

הדס תגרי: הם עובדים באתרי הבנייה של כולם.

הדס תגרי: אל מי הם מתלוננים?

הדס תגרי: להם יש קו חם?

נתנאל לפידות: כן.

הדס תגרי: מעולה.

הדס תגרי: ול-60,000 פלסטינים יש קו חם?

נתנאל לפידות: אנחנו עובדים על זה.

עבד אל חכים חאג' יחיא: אתה יכול להצהיר מתי זה יהיה?

נתנאל לפידות: יש החלטת ממשלה מינואר האחרון שהחל מאוקטובר 2018 אנחנו נכניס את כל תהליך ההכשרה והמיון של עובדים זרים גם לפלסטינים, זה כולל את כל הדברים.

עבד אל חכים חאג' יחיא: אתה אומר שבאוקטובר 2018 זה יהיה?

נתנאל לפידות: זה על-פי החלטת הממשלה.

נתנאל לפידות: אני מקווה שנעמוד בזה.

עבד אל חכים חאג' יחיא: כבר עשרות שנים חלק מהחלטות הממשלה לא מיושם.

עבד אל חכים חאג' יחיא: גם החלטות שלהם שתלויות בהם הם לא מיישמים.

הדס תגרי: לפועל ישראלי יש קו חם?

הדס תגרי: במשרד העבודה יש קו חם?

הדס תגרי: פועל שרוצה להתלונן שמסוכן לו באתר הבנייה, הוא ידע להתלונן?

הדס תגרי: חברת הכנסת מיכל רוזין עוברת ליד אתר בנייה ורואה שמסוכן, היא יודעת לאן להתקשר?

מיכל רוזין: אלייך.

הדס תגרי: לא.

הדס תגרי: אין לאן להתקשר.

הדס תגרי: זה אבסורד שאין כדוגמתו.

הדס תגרי: באוקטובר יהיה קו חם?

הדס תגרי: הנושא הוא לא העובדים הסיניים.

הדס תגרי: הם חשובים - - -

נתנאל לפידות: זה נושא הדיון.

הדס תגרי: לא.

הדס תגרי: זה לא נושא הדיון.

הדס תגרי: זו הטעות.

הדס תגרי: הנושא הוא הבטיחות.

עבד אל חכים חאג' יחיא: הדס, נתרכז בנושא.

עבד אל חכים חאג' יחיא: הנושא הוא ייבוא של 6,000 עובדים, כשאנחנו רואים שמצב הבטיחות לא השתנה.

עבד אל חכים חאג' יחיא: זה לא אומר הבטיחות של הסינים, הבטיחות בענף הבנייה.

עבד אל חכים חאג' יחיא: זה לא של הסינים, כי אנחנו מדברים על ענף הבנייה.

הדס תגרי: הנושא הוא משרד השיכון, כשהבטיחות של העובדים, כל העובדים, לא ה-6,000, או 2,000, או 3,000 סינים, לא מעניינת אותם כקליפת השום, כשרשם הקבלנים, אם יש 20, או 30, או 40 חברות - - -

עבד אל חכים חאג' יחיא: הדס, עוד חצי דקה תסיימי.

הדס תגרי: - - - זה לא מעניין אותו.

הדס תגרי: זה משרד השיכון, לא מעניין אותו.

הדס תגרי: מה מעניין?

הדס תגרי: להביא עוד 6,000 עובדים סינים לעוד כמה אתרי בנייה.

הדס תגרי: אי-אפשר לעשות את המהלך הזה.

הדס תגרי: אי-אפשר להרחיב את ענף הבניין.

הדס תגרי: לכן הנושא הוא לא עוד 6,000, זה גם ה-6,000 הסינים, שמביאים אותם לענף בנייה מסוכן, ומתוך ה-3,000 ארבעה נהרגו בשנה שעברה ונפצעו.

הדס תגרי: כל הרוג זה קצה קרחון של פצועים.

הדס תגרי: זה גם הם, אבל זה לא הם, זה 250,000 עובדים של ענף הבנייה, שנהרגים בשיעורים של פי שבעה מבריטניה ופי שניים מארצות-הברית.

הדס תגרי: זה המשטרה, זה משרד העבודה שצריך להוציא עוד מפקחים.

הדס תגרי: היועץ המשפטי לממשלה כבר שנתיים אומר להם: תגדילו, הם לא הגדילו.

הדס תגרי: שייתנו תשובה למה כבר שנה הם לא הוציאו מכרזים למפקחים.

הדס תגרי: אני רוצה שמשרד השיכון יבוא וייתן לנו תשובה האם לרשם הקבלנים יש סמכות לשלול רישיונות של חברות קבלניות בגלל זלזול בבטיחות עובדים, לא הרשעות פליליות.

הדס תגרי: כן או לא?

הדס תגרי: שנה אנחנו לא מקבלים תשובה לשאלה הזאת.

עבד אל חכים חאג' יחיא: הדס, תודה רבה.

עבד אל חכים חאג' יחיא: צבי רוט, הסתדרות עובדי הבניין.

עבד אל חכים חאג' יחיא: בבקשה.

צבי רוט: יש פתרון טוב מאוד בנושא של בטיחות, וזה פיגומים חדשים ורשתות היקפיות.

צבי רוט: זה גם יציל את הסינים וגם יעזור לישראלים.

צבי רוט: אנחנו בוועדה הזאת מדברים על זה אין סוף פעמים ולא קורה כלום.

צבי רוט: רוב התאונות הם התמוטטות של פיגומים, נפילה מפיגומים בבניינים עד עשר קומות.

צבי רוט: אי-אפשר להתעלם מזה, זו האמת, זו המציאות.

צבי רוט: 80% מהנפגעים הם נפגעים בתחום הזה.

צבי רוט: הסינים עובדים נהדר, יש להם רשתות היקפיות סביב הבניינים, ומי שנופל, מצליחים לעצור את הנפילה שלו.

צבי רוט: אולי הוא נפצע, אבל הוא בטח לא נהרג.

צבי רוט: אפרופו פצועים והרוגים, יש עשרות פצועים במדינת ישראל ברמות פציעה שונות.

עבד אל חכים חאג' יחיא: מאות ולא עשרות.

הדס תגרי: יש אלפים בשנה.

צבי רוט: לא רק 12 הרוגים.

צבי רוט: יש 5,000 פצועים - - -

עבד אל חכים חאג' יחיא: אנחנו מדברים על כל הדרגות.

צבי רוט: יש 5,000 פצועים בענף הבנייה בשנה.

צבי רוט: יש 12 הרוגים, זה נורא, אבל מה עם כל הפצועים והנכים?

הדס תגרי: 35 הרוגים בשנה.

צבי רוט: קבלני משנה במדינת ישראל לא מסוגלים לבצע תוכניות בטיחות.

צבי רוט: הרווח הממוצע של קבלן משנה הוא 7%-5%.

צבי רוט: במרווח המחירים האלה הם לא מסוגלים לעשות כלום, כי הם גומרים עם 3%-2% את הבנייה במקרה הטוב, ובוודאי אני לא רואה איך חוסכים עוד 5% עם העבודה של הסינים.

צבי רוט: תודה רבה.

עבד אל חכים חאג' יחיא: חבר הכנסת מוסי רז.

מוסי רז: אני רוצה לגעת בנקודה אחת שנשמעה כאן, אבל בעיניי זה לא מספיק.

מוסי רז: היא בהקשר של כל תאונות העבודה.

מוסי רז: אם ארבעה נהרגו השנה מתוך 3,500, אם מישהו מבין את המשמעות זה אומר 1 ל-875.

מוסי רז: באופן פרופורציונלי זה כמו שייהרגו במדינת ישראל 100,000 איש בשנה בתאונות דרכים.

מוסי רז: על זה אנחנו מדברים.

מוסי רז: זה היחס.

מוסי רז: אנחנו מביאים לכאן אנשים לרולטה בלתי אפשרית.

מוסי רז: גם הישראלים בזה, גם הפלסטינים בזה.

מוסי רז: בטוח שזה שהעובדים ממקומות שפחות מדברים עליהם, או שהם סינים, או שהם פלסטינים מהשטחים הכבושים, או לפעמים זרים אחרים, או פלסטינים אזרחי ישראל במקרים נדירים, זה מקטין את הדיון על זה.

מוסי רז: אבל על זה אנחנו מדברים.

מוסי רז: על פרופורציה של 100,000 הרוגים לאוכלוסייה של מדינת ישראל.

מוסי רז: אם הדבר הזה לא מסביר בצורה טובה למה אנחנו צריכים לעשות מהפכה בכל היחס שלנו לבטיחות ולמה אנחנו צריכים לדבר על זה יותר, אני לא יודע מה יכול להסביר.

מוסי רז: כל השאר נאמר כאן, אבל לא ייתכן שעובד סיני יקבל מה שלא יקבל עובד ישראלי, לא מבחינת שכר ולא מבחינת בטיחות.

מוסי רז: זה טוב מאוד שהוא יקבל מה שמקבל הישראלי, אבל לא ייתכן שהוא יקבל יותר.

מוסי רז: לא ייתכן שנסכן דווקא את הישראלים יותר ואנחנו גם לא צריכים לסכן את הסינים יותר.

מוסי רז: כשאלה הפרופורציות, זה היחס, זה הסיכון בעבודה הזאת, אז צריך לקרות כאן מהפך גדול מאוד.

עבד אל חכים חאג' יחיא: תודה רבה.

עבד אל חכים חאג' יחיא: חברת הכנסת מיכל רוזין, בבקשה.

מיכל רוזין: אני מסכימה עם כל הדברים שנאמרו ואני רוצה להוסיף שתי נקודות חשובות.

מיכל רוזין: א', אני חייבת מילה טובה.

מיכל רוזין: מתוך דרישה ופיקוח של הכנסת, וחבל שזה לא כך גם לכל מי שעובד בענף הבנייה כמו שצריך, כן נעשו הכשרות לעובדים הזרים שהגיעו לכאן.

מיכל רוזין: גם שם הבחינה של מי מתאים לעבוד ומי לא, וגם פה היו הכשרות של בטיחות בכל השפות.

מיכל רוזין: השתתפתי בחלק מהן, ראיתי אותם, הדברים נעשים.

מיכל רוזין: אבל יש פה שתי בעיות עיקריות, ואני חושבת שבגלל זה הדיון הזה הולך לכל מיני מקומות שונים.

מיכל רוזין: אולי אני אנסה למקד.

מיכל רוזין: מספרים לנו שהסינים טובים לעבודה בגובה, ואנחנו צריכים את הסינים כי הם יודעים לעבוד בעבודה בגובה, והזרים בעיקר מועסקים בעבודה בגובה.

מיכל רוזין: ולכן לכאורה אנחנו כאילו יותר מסכנים אותם, אבל בוודאי שאי-אפשר להפלות פה ולעשות השוואות.

מיכל רוזין: הסיבה, הדס, שהנתונים בישראל הרבה יותר גבוהים מכל אירופה – זה סוג של לשים משקפיים.

מיכל רוזין: אתה מסתובב פתאום בעולם בכל מיני מדינות, גם כתייר אתה שם משקפיים ואתה רואה דברים שבדרך כלל כתייר אתה לא רואה אותם, ואני הולכת ומסתכלת, ולדאבוני גם מצלמת, ואני יכולה להעביר לך תמונות של פיגומים בחוץ-לארץ, באירופה, בארצות-הברית, אין מה להשוות.

מיכל רוזין: הפיגומים, הרשתות, כמו שאמרת, אנשים קשורים מכל כיוון אפשרי.

מיכל רוזין: אני אפילו לא יודעת בשפה מקצועית לתאר את זה, אבל אין מה להשוות מה שקורה, תסלחו לי, לפרטיזניות ולצורה שבה עובדים במדינת ישראל.

מיכל רוזין: אתה רואה אנשים עומדים בגובה רב, לא קשורים ולא שום דבר.

מיכל רוזין: הם עושים את זה על דעת עצמם?

מיכל רוזין: יכול להיות, אבל צריך להיות מישהו מעליהם – מנהל עובדה, גם אם הוא סיני, ומעל הסיני יש את הישראלי ויש את היזם, יש את הקבלן, ואי-אפשר כל הזמן למצוא תירוצים.

מיכל רוזין: בסופו של דבר לא עומדים בכללים, גם אם הכללים רשומים נפלא והחוקים מצוינים.

מיכל רוזין: אין אכיפה, וזה אל"ף-בי"ת.

מיכל רוזין: אם לא תהיה אכיפה, אם לא אנשים לא יחטפו על זה, אם לא יהיה מחיר על זה, לא ישתנה שום דבר.

הדס תגרי: אם לא יישללו רישיונות של חברות קבלניות.

מיכל רוזין: נכון.

מיכל רוזין: זה לא משנה אם זה סינים או יהיו עכשיו בולגרים, או יהיו ישראלים או פלסטינים.

מיכל רוזין: בעינינו בן-אדם הוא בן-אדם.

מיכל רוזין: להראות לי סטטיסטיקות זה תמיד מקפיץ אותי כשמדובר בחיי אדם.

מיכל רוזין: אל תראו לנו סטטיסטיקות, אל תראו לנו כמה נהרגים מתוך כמה עובדים שיש.

מיכל רוזין: זה מזעזע כשלעצמו.

מיכל רוזין: כל בן-אדם שנהרג זה עולם ומלואו, לכן אנחנו חייבים לעסוק באכיפה, בין אם זה סינים, בין אם זה פלסטינים, בין אם זה ישראלים.

מיכל רוזין: אכיפה, אכיפה ואכיפה.

מיכל רוזין: תודה.

עבד אל חכים חאג' יחיא: תודה.

עבד אל חכים חאג' יחיא: רציתי לשמוע מנציגת המשטרה על הקמת היחידה, מתי היא מתחילה לפעול, אם יש אנשי צוות מוכנים, חוקרים מוכנים.

עבד אל חכים חאג' יחיא: מה מוכן ומה לא מוכן ומה לוחות-הזמנים?

עבד אל חכים חאג' יחיא: מתי נראה אותה?

עבד אל חכים חאג' יחיא: בבקשה.

ליאת לב: אני ממחלקת חקירות במטה הארצי.

ליאת לב: קיבלנו את אישור המשרד לביטחון פנים לתקצוב היחידה, שתמנה כרגע 12 תקנים של קציני משטרה חוקרים, אנשי משטרה.

ליאת לב: תחילת העבודה מתוכננת ל-2019.

ליאת לב: אז היא אמורה לקום.

הדס תגרי: זה לא מה שנאמר פה.

עבד אל חכים חאג' יחיא: הדס, היות שיש למידה, לא סתם שאלתי את השאלה.

עבד אל חכים חאג' יחיא: פורסם כי מקימים - - -

הדס תגרי: השר לביטחון פנים אמר בעצמו ברדיו שזה לא שנה.

עבד אל חכים חאג' יחיא: סליחה, לא להפריע לה בבקשה.

ליאת לב: זה המידע שקיבלנו מהמשרד לביטחון פנים.

ליאת לב: כרגע אנחנו עוסקים באפיון התקנים האלה.

ליאת לב: אנחנו עושים חשיבה איזה בעלי מקצוע צריכים להיות באותה יחידה.

ליאת לב: אני מניחה שאחרי אפיון התקנים נחל במציאת מקום, גיוס האנשים.

ליאת לב: כרגע אין לי לוחות-זמנים מדויקים.

עבד אל חכים חאג' יחיא: כשאת מדברת על ינואר, בינואר הם כבר יהיו מוכשרים ומוכנים לעבודה או שרק נקלוט אותם וניקח אותם להכשרה?

ליאת לב: לא.

ליאת לב: ב-2019 היא כבר אמורה להתחיל את הפעילות שלה.

עבד אל חכים חאג' יחיא: ינואר 2019.

עבד אל חכים חאג' יחיא: תודה.

ליאת לב: יחידת חקירות ארצית, שככל הנראה תוקם ביחידת לה"ב, אבל זה יכול להשתנות.

אמנון שינדלר: את מי תחקרו?

אמנון שינדלר: את מנהלי העבודה?

אמנון שינדלר: אין אחריות לאף אחד.

אמנון שינדלר: את מי תחקרו?

אמנון שינדלר: לא הבנתי.

עבד אל חכים חאג' יחיא: אמנון, יכול להיות שנדון בזה בישיבה נפרדת.

אמנון שינדלר: לאף אחד אין אחריות, רק למנהל עבודה.

אמנון שינדלר: את מי הם יחקרו?

הדס תגרי: אפשר להבין איך זה מתיישב עם דברי השר לביטחון פנים שאמר ברדיו לפני כחודש - - -

עבד אל חכים חאג' יחיא: סליחה, הדס, תני לי לנהל את הישיבה, כי אין לנו מספיק זמן, אנחנו צריכים לסיים.

עבד אל חכים חאג' יחיא: משה פריאל.

משה פריאל: אדוני היושב-ראש, ראשית אני פעיל חברתי בכנסת ועיתונאי.

משה פריאל: בשנות ה-60 היה סרט נהדר, "תעלת בלאומילך", אולי המבוגרים פה זוכרים את הסרט.

משה פריאל: התחושה שלי שאותה סוגיה שכרגע אנחנו דנים עליה הולכת לכיוון הזה.

משה פריאל: שוב אנחנו שומעים שהכיוון זה תרבות הסמוך, שרק דיברתם עליה לפני יומיים.

משה פריאל: מי אמר שאותם עובדים זרים מסין, כל ההבטחות וכל ההכנות של הפיקוח והאכיפה של הבטיחות יחולו עליהם, בה בעת שעד כה אנחנו עדים שבשנת 2017 34 אנשים נהרגו?

משה פריאל: רק אתמול בחור בן 21 נפל מהקומה השמינית ביוקנעם ונפצע קשה.

משה פריאל: אני סבור שכל הנושא של הפריסה של שש קבוצות, 1,000 אנשים מכל קבוצה, מישהו מתכונן לעשות קופון ולהשתמש בדברים הללו.

משה פריאל: שאלה לי אליכם.

משה פריאל: האם זה לא הזמן שניקח את אותה בעיה שעמדה בשיח הציבורי, של מבקשי מקלט, ובמקום שנביא אנשים מבחוץ אולי נעשה בהם שימוש?

משה פריאל: אני מעלה את זה בתור רעיון.

קריאה: להכשיר מסתננים במדינה.

עבד אל חכים חאג' יחיא: תודה רבה.

עבד אל חכים חאג' יחיא: תודה רבה.

משה פריאל: ידידי, לא כולם מסתננים.

קריאה: כולם מסתננים.

עבד אל חכים חאג' יחיא: חברים, זה נושא לדיון אחר.

עבד אל חכים חאג' יחיא: לפי דעתי כל הייבוא של הסינים מיותר, אבל נעזוב את זה בצד עכשיו, לא נערב שמחה בשמחה.

דן ורשבסקי: אני יושב-ראש ועד המנופאים.

דן ורשבסקי: כמה עובדות קיימות.

דן ורשבסקי: לפני כחודש תפסנו חמישה פועלים סינים, אחד בנתניה, ארבעה בשדרות בחברת אסום, באותה חברה בשני אתרים מפעילים מנוף בלי רישיון.

דן ורשבסקי: פנינו לכל הגורמים הרלוונטיים, כולל אליך, כולם ראו את זה.

דן ורשבסקי: אנחנו דורשים שהפועלים האלה, שעברו על החוקים, יגרשו אותם מהארץ.

דן ורשבסקי: צריכה להיות גם אכיפה על הפועלים שמגיעים לפה, הם לוקחים לי את הפרנסה, הם עוברים על הבטיחות, מסכנים נשים וילדים, לא משנה מה.

דן ורשבסקי: פניתי לשר הפנים, הוא אמר שזה בטיפול משרד - - -

עבד אל חכים חאג' יחיא: הם פרסמו שהפועל שעלה למנוף בנתניה, יגורש.

עבד אל חכים חאג' יחיא: זה פורסם.

דן ורשבסקי: הוא גורש מהאתר.

דן ורשבסקי: העבירו אותו לאתר אחר.

דן ורשבסקי: שר הפנים ששלח לי מייל כתב שזה בטיפול של רשות האוכלוסין וההגירה.

דן ורשבסקי: כלום.

דן ורשבסקי: שום תשובה.

דן ורשבסקי: ואנחנו דורשים שכל הפועלים שמגיעים, אם כבר חושבים להביא, שיהיו להם רישיונות.

דן ורשבסקי: דבר שני, כל הפועלים הסינים ללא יוצא מן הכלל, יש להם אישור ל-11 שעות.

דן ורשבסקי: הם עובדים 12 שעות ביום, הם מקבלים משכורות שחורות.

דן ורשבסקי: היתה החלטת בית הדין עם תקדים שהפנה לממשלה לפתור את העניין של המשכורות השחורות לסינים, שהם עובדים 12 שעות ביום.

דן ורשבסקי: זה לא הגיוני, כי זה 300 שעות בחודש.

דן ורשבסקי: הם לוקחים פרנסה לפועלים הישראלים.

דן ורשבסקי: במקום להתמקד ולפתח פה, לבנות הכשרות לפועלים ישראלים, אנחנו נותנים הכול לסינים.

דן ורשבסקי: מה איתנו, חבר'ה?

דן ורשבסקי: שכחו.

עבד אל חכים חאג' יחיא: נקודה אחרונה.

דן ורשבסקי: אין פתרון מערכתי לגוף, למשרד העבודה.

דן ורשבסקי: הם לא יכולים להפיל עליהם את כל הסינים, הם לא מצליחים להוציא לנו רישיונות כבר שלוש שנים, ארבע שנים.

דן ורשבסקי: מי יטפל בזה?

דן ורשבסקי: מי יטפל בסינים שיבואו?

דן ורשבסקי: האם זה יהיה רשויות מקומיות?

קריאה: רשות ההגירה.

דן ורשבסקי: רשות ההגירה לא רוצה להתערב.

דן ורשבסקי: משטרה לא רוצה להיכנס באתרי הבנייה.

דן ורשבסקי: מינהל האכיפה לא נכנס בכלל ולא חוקר את שעות העבודה שלהם ולא שם סוף לזה.

דן ורשבסקי: אני רוצה לחזק את הדברים של אמנון, מה שקורה באתר בנייה היום שסיני בא כפועל אחד, אבל הם כקבוצת בנייה באתר – לא מנהל, לא מנופאי ולא לאף אחד יש - - -

אמנון שינדלר: הם קובעים לך גם את שעות העבודה, כמה תעבוד.

אמנון שינדלר: הכול הם קובעים.

אמנון שינדלר: הם מרוויחים פי שלושה יותר מכל אחד אחר.

אמנון שינדלר: הם קיבלו הכשרות מגופים ישראלים.

אמנון שינדלר: זה נראה לך הגיוני?

עבד אל חכים חאג' יחיא: תודה רבה.

אמנון שינדלר: בואו נחזיר את האזרחות, נקבל אזרחות סינית ונקבל הכשרה.

עבד אל חכים חאג' יחיא: אמנון, נפסיק לזמן אותך.

עבד אל חכים חאג' יחיא: אתה לא צריך להתערב בכל משפט שנאמר פה.

עבד אל חכים חאג' יחיא: נשמע את התשובות לשאלות שעלו מנציג משרד העבודה, הרווחה והשירותים החברתיים.

עבד אל חכים חאג' יחיא: רן.

507: בפתח דבריי אני רוצה שהיושב-ראש יכיר את ארז מימון, הוא נכנס לתפקידו בשבוע שעבר בתור מפקח עבודה ראשי וראש המינהל.

507: הבעיה בתחום הבנייה היא לאו דווקא תחת הפתרון של מפקח לכל פועל.

507: ברור שאנחנו צריכים ליצור פה איזה אקו סיסטם יותר משוכלל, שיש רשויות אכיפה ורגולטורים נוספים, כשכל אחד בתחומו מוסיף את הערך המוסף שלו לתחומים שקשורים אליו, לאו דווקא לבטיחות, כדי לייצר אכיפה מצטברת, אפקטיבית, שתצרוב את התודעה של קבלנים.

507: אנחנו עושים מבצעי אכיפה ופעילויות אכיפה משולבות עם הקולגות שלנו.

507: שלחנו מנהלי עבודה להשתלמויות עבודה בגובה, הכשרנו עוד בודקים מוסמכים מהכספים של המדינה, של המשרד, תקצבנו את הגדלת מעגל הבודקים המוסמכים, כדי לייצר כמה שיותר - - -

עבד אל חכים חאג' יחיא: הפקחים אתה מתכוון.

507: לא.

507: בודקים מוסמכים לעגורני צריח.

507: מפקחים יש לנו כ-30 או 26.

עבד אל חכים חאג' יחיא: 30 או 26?

עבד אל חכים חאג' יחיא: זה הבדל גדול.

507: יש 26 בשטח, וכשאנחנו צריכים תגבורת, אנחנו מסיטים ממקומות אחרים כדי לתגבר עד שהתקנים יפורסמו, נכשיר את האנשים ונכניס אותם למעגל של המפקחים.

עבד אל חכים חאג' יחיא: משפט אחרון.

507: אנחנו מעבירים וחולקים מידע עם רשויות מקומיות, עם רשם הקבלנים, עם פרקליטות המדינה, עם המשטרה כמובן.

507: אני חושב שלספור את מספר ההרוגים כתלות במספר המפקחים של הבנייה, הרי גם בעולם זה לא עובד ככה.

507: גם בעולם יש חוקי עזר עירוניים וגם בעולם יש רשויות מקומיות רבות.

עבד אל חכים חאג' יחיא: סליחה, המשרד שלך צריך ליזום חוקים אם אתה רוצה ללכת לרשויות המקומיות.

עבד אל חכים חאג' יחיא: אתם לא יוזמים.

507: יש חוק קיים.

507: יש חוקי עזר.

507: בגלל זה הפרקליטות מעורבת.

507: לכן כאשר אנחנו פונים לרשויות מקומיות שאומרים "יש עגורנים", הם פונים אלינו.

507: הם מאשרים עגורן שנמצא מעל בית ספר.

507: אחרי שהם מאשרים אותו והתושבים מתקשרים, מפנים אלינו.

507: לכן אנחנו עובדים בכמה מישורים במקביל, כולל הגברת האכיפה וההרתעה וכולל יצירת מעגלי אכיפה נוספים.

עבד אל חכים חאג' יחיא: האמת, אנחנו לא רואים את זה בשטח.

507: גם לגבי השטח יש לי נתונים אחרים אם תרצה לשמוע.

משה פריאל: מדוע השר שלך, השר ישראל כץ, מתנגד?

עבד אל חכים חאג' יחיא: סליחה.

עבד אל חכים חאג' יחיא: אנחנו צריכים לסיים.

עבד אל חכים חאג' יחיא: בואו נשמע את ארז.

עבד אל חכים חאג' יחיא: ממש דקה, ארז.

עבד אל חכים חאג' יחיא: קודם כול, אנחנו מאחלים לך הצלחה בתפקיד, כי ההצלחה שלך זה חיסכון בחיי אדם, פצועים, זה בריאות של אנשים.

עבד אל חכים חאג' יחיא: אנחנו מקווים שתצליח.

עבד אל חכים חאג' יחיא: בבקשה, בואו נשמע.

ארז מימון: דקה זה מה שיש לי לדבר, כי נכנסתי לתפקיד רק אתמול.

ארז מימון: בגדול, אני מגיע לתפקיד לאחר שירות צבאי, גם בתחום הפיתוח, גם בתחום המחקר וגם בתחום הבטיחות, בדרגת סגן אלוף.

ארז מימון: אני פיזיקאי בתואר ראשון, תואר שני – אבטחת איכות ואמינות וגם עשיתי תפקיד של עשרה חודשים כראש תחום חקירות ואכיפה במינהל הבטיחות, כך שהתחום הזה קרוב לליבי ואני מכיר אותו.

ארז מימון: נאמר פה על-ידי דב חנין שצריך להיכנס למצב חירום.

ארז מימון: ככל שאני מבין אנחנו, משרד העבודה, במצב חירום.

ארז מימון: עובדה שאני כאן.

ארז מימון: אתם מכירים את התהליך שהתנהל.

ארז מימון: יש פה שורה של צעדים שנעשו, כולל בתקנות ובחוקים, כולל בהכשרות של אנשים, כולל באכיפה.

ארז מימון: אנחנו במצב חירום, נקודה, לכן גם אני נמצא כאן.

ארז מימון: ולכן המוטיבציה של המינהל לייצר מכפיל כוח, מהר ככל שניתן, בתחום הבנייה, ולשם אנחנו הולכים.

ארז מימון: גם בפארטו של העשייה של המינהל, כשנכנסים פנימה, אתם רואים שהפארטו הוא תחום הבנייה.

ארז מימון: אנחנו נלך ונעצים את התחום הזה, כדי לנסות ולייצר את אותה מגמת ירידה ואת אותה תחושה שכל הפונקציות שנמצאות פה דיברו עליה.

ארז מימון: אני בהחלט מבין לליבם ואני יודע בדיוק על מה הם מדברים, כי טיילתי באתרים וגם אני שאלתי את עצמי, כשראיתי שלושה הרוגים פרוסים על השטח, כשהגעתי בלילה כדי לחקור את האירוע – שאלתי איך מנהל עבודה יכול להכיל אירוע.

ארז מימון: כלומר, אנחנו מבינים.

ארז מימון: כל הדברים ועוד הרבה יותר על הפרק, אנחנו עובדים על זה.

ארז מימון: אני מקווה בזמן סביר שנייצר פתרונות.

עבד אל חכים חאג' יחיא: נזמן אותך לישיבה הבאה.

עבד אל חכים חאג' יחיא: נבקש שתפרוס את התוכנית שלך עם לוחות-זמנים, כך שנראה מצב שנוכל לבחון איך הוא מתקדם.

עבד אל חכים חאג' יחיא: אסף במילה אחת.

אסף אדיב: אני מנכ"ל ארגון העובדים מען.

אסף אדיב: אני שומע פה ממשרד השיכון על יומיים הכשרה לבטיחות לעובדים סינים.

אסף אדיב: אני מתפלא, אני מוכרח להגיד.

אסף אדיב: לא שמעתי שעובדים שנכנסים לאתר בנייה בישראל עוברים איזה הכשרה, לא בבטיחות, לא בעבודה, לא בשום דבר.

אסף אדיב: יאללה, תחתום ותעלה.

אסף אדיב: יש לי תחושה שבגלל שלא הצליחו להגיע להסכם בילטרלי עם סין, כמו שיש למשל עם בולגריה ועם מולדביה, עשו שם איזה קומבינציה שמכסים עליה ביומיים הכשרה.

אסף אדיב: מה שקורה באתרי הבנייה בישראל, בגלל העובדה שהחברות הקבלניות, כולל בפרויקטים ציבוריים, כולל בכסף ציבורי, מעבירות את העבודה לקבלני משנה של קבלני משנה, ואפשר לדבר על זה עשר דקות, יש מצב שעובדים נכנסים לשטח, אף אחד לא יודע מי הם ואף אחד לא שולט עליהם.

אסף אדיב: במצב הזה אין שום אפשרות להתגבר על נושא הבטיחות ולהכניס לתוך זה את העובדים הסינים.

אסף אדיב: זה פשוט מחריף את הבעיה שתיאר אמנון.

עבד אל חכים חאג' יחיא: תודה רבה.

עבד אל חכים חאג' יחיא: חבר הכנסת יונס ואאל, אתה רוצה להגיד דברים?

ואאל יונס: לא.

עבד אל חכים חאג' יחיא: תודה רבה.

עבד אל חכים חאג' יחיא: דוברת אחרונה כדי שאני אוכל לסכם.

זיוה בטבבו: שלום, אדוני.

זיוה בטבבו: אני נציגת המשרד לביטחון פנים.

זיוה בטבבו: יש לי עדכון קטן למען הסדר הטוב.

זיוה בטבבו: הפעילות של אותה יחידה שצריכה להיות מוקמת צריכה להתחיל ב-2019, לא בינואר.

עבד אל חכים חאג' יחיא: זה יכול להיות גם דצמבר 2019.

עבד אל חכים חאג' יחיא: זה עדיין נקרא "2019".

עבד אל חכים חאג' יחיא: יש לנו 20 חודשים מהיום להקמת היחידה.

זיוה בטבבו: אדוני, זה העדכון שקיבלתי מאגף התקציבים במשרד שלנו, ולכן אני מתקנת.

עבד אל חכים חאג' יחיא: זו ממש בשורה רעה מאוד.

עבד אל חכים חאג' יחיא: היה לנו קשה לקבל אפילו את ההצהרה על ינואר, עכשיו את אומרת יותר זמן.

עבד אל חכים חאג' יחיא: תודה רבה.

עבד אל חכים חאג' יחיא: אני מסכם.

עבד אל חכים חאג' יחיא: קודם כול, כשאנחנו סופרים את מספר ההורגים – וכל-כך קשה לי לדבר על אנשים כסטטיסטיקה – יש עשרות שנהרגים בכל שנה, יש מאות שנפצעים קשה, יש אלפים שנפצעים בינוני ויש הרבה אלפים שנפצעים קל, שאנשים לא יודעים עליהם, הרבה אלפים.

עבד אל חכים חאג' יחיא: אלה שלכאורה מדברים על הסינים ואומרים "רק ארבעה בשנה", אני רק עושה השוואה קטנה.

עבד אל חכים חאג' יחיא: ארבעה בשנה זה אומר 11 ל-10,000.

עבד אל חכים חאג' יחיא: הערבים מהשטחים זה ארבעה הרוגים ל-10,000 עובדים.

עבד אל חכים חאג' יחיא: המצב של הבטיחות לעובדים הסינים הוא הגרוע ביותר מבחינת מספרם אם אנחנו מדברים על 3,500.

עבד אל חכים חאג' יחיא: אנחנו מדברים על בטיחות, זה הנושא שלנו, כי זה בנפשנו, זה חיי אדם, זה הבריאות שלהם.

עבד אל חכים חאג' יחיא: אנשים מקלים ראש לפעמים כשהם שומעים שמישהו נפצע בינוני.

עבד אל חכים חאג' יחיא: נפצע בינוני, חברים – החיים שלו כבר לא אותם חיים.

עבד אל חכים חאג' יחיא: פצוע בינוני גם יכול להיות קטוע איברים, יכול להיות שחלק מהאיברים שלו לא יפעלו עוד.

עבד אל חכים חאג' יחיא: לדבר רק על הרוגים, אנחנו חוטאים למטרה.

עבד אל חכים חאג' יחיא: 6,000 ועוד 6,000 זה 12,000, אני לא חושב שהמשק צריך אותם, אלא אם יש כוונה של הממשלה להפריט את כל המדינה.

עבד אל חכים חאג' יחיא: אני חושב שאם אנחנו משווים את שכר העובדים הישראלים והעובדים מהשטחים, הסינים מיותרים.

עבד אל חכים חאג' יחיא: העבודה של הסינים שונה קצת מעבודה אחרת, כי רוב העבודה שלהם היא עבודה מתועשת, יש להם את התבניות הגדולות, שאנשים נמחצים תחתיהן, והיו מקרים כאלה שנמחצו, המפלצת הזאת של תבנית שמרימים עם מנוף, שעם הרוח מסתובבת שמאלה וימינה ויכולה גם ליפול על אנשים מחוץ לאתר העבודה.

עבד אל חכים חאג' יחיא: אני פונה לממשלה בשם הוועדה שתשקול מחדש, לפחות בשלב הזה, את עניין ה-6,000 שבאים עם החברות, כי אנחנו מכירים את הנושא הזה שבאים ומתכננים, מבצעים והולכים הביתה.

עבד אל חכים חאג' יחיא: בתחילת דבריי דיברתי על החניון שאם היה מתוכנן עם פיקוח, אם היה שם מהנדס ביצוע, ואני מדבר כבן-אדם מומחה, כמהנדס, שמכיר את הענף די טוב, האסון שקרה שם היה נמנע.

עבד אל חכים חאג' יחיא: לסיכום, אני מבקש ממשרד הבנייה והשיכון לספק לוועדה את הנתונים של היתרי הבנייה שלא נבנו.

עבד אל חכים חאג' יחיא: כאשר הכוונה להוריד את העלות של הנדל"ן צריך להביא בחשבון את המחיר בדמים שגובה הענף הזה ולהוסיף למחיר הדירות, כי זה מחיר כבד מאוד שאי-אפשר להפריד אותו ממחיר הדירה.

עבד אל חכים חאג' יחיא: מחיר הדמים צריך להיות חלק, ואם אנחנו לא מכניסים חיי אדם, הערך שלהם ובריאותם, במחיר, לפחות צריך להכניס מה שמשלמים מהביטוח הלאומי בגלל הפגיעות האלה למחיר של הדירות.

עבד אל חכים חאג' יחיא: צריך לבוא לשר האוצר ולשר השיכון ולהגיד להם: אתם מועלים בתפקידכם, הדירות עולות ועולות הרבה גם בחיי אדם וגם בעלויות הכספיות, והאזרחים משלמים.

עבד אל חכים חאג' יחיא: לכן ההסכם שאתם עושים, שאני לא בטוח שיבוצע, אני מבקש שיהיה גם לעובדים הישראלים ולעובדים מהשטחים, שיקבלו אותן הדרכות, אותם תנאים, אותן זכויות.

עבד אל חכים חאג' יחיא: אנחנו לא רוצים להגיע למצב שעובד ישראלי או עובד פלסטיני יגיד: הלוואי והייתי סיני.

עבד אל חכים חאג' יחיא: תודה רבה.

עבד אל חכים חאג' יחיא: הישיבה נעולה.